गजल सम्राट के नाम से मशहूर जगजीत सिंह बेशक आज हमारे बीच नहीं हैं, लेकिन उनकी गजलें आज भी लोगों के दिलों में बसी हैं। आज जगतजीत सिंह ( Jagjit Singh Birthday ) का जन्मदिन हैं। उनका जन्म 8 फरवरी 1941 में राजस्थान के श्री गंगानगर में हुआ था। जगजती सिंह के पिता को भी गाने से काफी लगाव था। 10 अक्टूबर 2011 में उनका निधन हो गया था।
अपने म्यूजिक करियर में जगजीत सिंह ने कई खूबसूरत गजलें गाईं। जितना जगतजीत सिंह अपनी प्रोफेशनल लाइफ को लेकर सुर्खियों में रहते थे। उतने ही वह अपनी निजी जिंदगी को लेकर भी खबरों में छाए रहते थे। आज जगदीत सिंह के जन्मदिन पर उनसे जुड़ी कुछ दिलचस्प बातें बताते हैं।
पिता ने बदला नाम
गजल सम्राट जगजीत सिंह अपने गजल से पूरी दुनिया में मशहूर हुए, लेकिन क्या आप जानते हैं उनका असली नाम उनके माता-पिता ने जगमोहन रखा था, लेकिन बाद में उनके पिता ने एक गुरू की सलाह से उनका नाम बदलकर जगजीत सिंह रख दिया।
जगतजीत सिंह के करियर की बात करें तो उन्होंने ऑल इंडिया रेडियो ( All India Radio) जालंधर स्टेशन से अपने करियर की शुरूआत की। जिसके कुछ समय बाद जगजीत मुंबई आ गए। मुंबई आने के बाद जगजीत सिंह ने काफी परेशानियों का सामना किया।
छोटी सी उम्र में लगे गाने
गजल सम्राट जगजीत सिंह को भी आर्थिक तंगी का सामना करना पड़ा। आर्थिक तंगी से उभरने के लिए उन्होंने बचपन में ही काम करना शुरू कर दिया था। पैसे कमाने के लिए उन्होंने छोटी छोटी जगहों पर गाना गाना शुरू कर दिया। इन सभाओं में गाते हुए जगजीत सिंह के दिल में एक यह भी उम्मीद रहती थी कि उन्हें उन पार्टियों से बॉलीवुड में भी ब्रेक मिल सकता है।
लकी साबित हुआ 70 का दशक
कड़ी मेहनत के बाद जगजीत सिंह का सपना पूरा हो गया। यह बात 70 के दशक की है। जब जगजीत सिंह की पहली एल्बम 'अनफॉरगेटेब्ल्स' रिलीज हुई। 1994 में फिल्म अविष्कार के गाने 'बाबुल मोरा नैहर' से भजन सम्राट का करियर शुरू हुआ।
रचाई दूसरी शादी
बेहद ही कम लोग इस बात से वाकिफ होंगे कि जगजीत सिंह ने दूसरी शादी भी रचाई थी। जगजीत सिंह की पहली पत्नी देबू प्रसाद दत्ता ( Debo Prasad Dutta ) थीं। देबू संग उनकी बेटी मोना हुई थीं। देबू संग शादी के बाद जगजीत सिंह ने दूसरी शादी चित्रा संग की की।
बताया जाता है कि चित्रा ( Jagjit Singh's Wife Chitra ) संग जगजीत सिंह ने महज 30 रुपए में शादी की थी। दोनों की शादी का इंतजाम तबला वादक हरिश ने किया था। शादी के बाद दोनों का एक बेटा हुआ। जिसकी 18 साल की उम्र में सड़क हादसे में मृत्यु हो गई।
बेटे की मृत्यु की बाद जगजीत सिंह और चित्रा के रिश्ते में दरार पड़ने लगी। चित्रा भी गायिका थीं, लेकिन बेटे के जानें के बाद उन्होंने लंबे वक्त तक गायिकी से दूरी बना। यही नहीं काफी लंबे समय तक जगजीत सिंह ने भी गायिकी से दूरी बना ली।
पद्म भूषण से नवाजा
जगजीत सिंह को कई पुरस्कारों से भी सम्मानित किया गया। साल 2003 में उन्हें भारत सरकार ने उन्हें पद्म भूषण पुरस्कार ( Padma shri award ) से भी नवाज़ा। जिसके बाद साल 2014 में भारत सरकार ने उनके नाम डाक टिकट जारी किया था।